Diari Oficial de la Generalitat Valenciana


Sumari del DOGV 3951, del 02-03-2001 (2001/1864)

RESOLUCIÓ de 23 de febrer de 2001, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Ordre de 30 de novembre de 2000, de la Conselleria de Benestar Social, per la qual es regulen i convoquen ajudes per a entitats de mediació d'adopció internacional dirigides al manteniment de distints programes i serveis per a la promoció de l'adopció, per a l'exercici corresponent al 2001.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3951

Data del DOGV
:   02-03-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/1864


Data del document
:   23-02-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública
    * adopció
    * suport econòmic
    * fundació
    * associació

RESOLUCIÓ de 23 de febrer de 2001, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Ordre de 30 de novembre de 2000, de la Conselleria de Benestar Social, per la qual es regulen i convoquen ajudes per a entitats de mediació d'adopció internacional dirigides al manteniment de distints programes i serveis per a la promoció de l'adopció, per a l'exercici corresponent al 2001. [2001/Q1864]
  
L'Ordre de 30 de novembre, publicada en el Diari Oficial de la Generalitat Valenciana número 3.897, de data 14.12.2000 (correcció d'errades DOGV número 3.921, de 19.01.2001), va ser tramitada d'acord amb allò disposat en l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, tot sent condicionat el finançament d'aquestes ajudes a l'aprovació dels crèdits corresponents.
  
Una vegada aprovada i publicada la Llei 12/2000, de 28 de desembre, de Pressupostos de la Generalitat Valenciana, per a l'exercici 2001 (DOGV número 3.907, de data 29 de desembre de 2000), en aplicació d'allò establit en la disposició addicional primera de l'esmentada ordre, i d'acord amb allò disposat en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, correspon donar publicitat als crèdits i a les línies de subvenció destinades al finançament de les ajudes regulades i convocades per l'Ordre de 30 de novembre.
  
Per tot això, i fent ús de les facultats que em confereixen l'article 47.11 del Text Refós de la Llei d'Hisenda Pública de la Generalitat Valenciana i el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, resolc:
  
Primer
  
Donar publicitat dels crèdits pressupostaris i de les línies de subvenció destinades a finançar les ajudes regulades en l'Ordre de 30 de novembre de 2000, de la Conselleria de Benestar Social, per la qual es regulen i convoquen ajudes per a entitats de mediació d'adopció internacional dirigides al manteniment de distints programes i serveis per a la promoció de l'adopció, per a l'exercici corresponent al 2001 (DOGV número 3.897, de 14.12.2000), que s'indiquen a continuació, tots ells a càrrec del programa pressupostari 15.48.866.37, Família, Menor i Adopcions.
  
- Denominació: Foment programa d'adopció i acolliment.
  
- Projecte: 2504.
  
- Línia de subvenció: 406/2001.
  
- Consignació pressupostària: 49.063.120 pesetas/285.986,53 euros.
  
- Procedència i quantia dels fons: propis.
  
Segon
  
Segons allò disposat en l'article 33.1.d, de la Llei 12/2000, de 28 de desembre, de Pressupostos de la Generalitat Valenciana, per a l'exercici 2001, que preveu com a transferències corrents i de capital exceptuades del règim general, les corresponents a programes de família, menor i adopcions, les ajudes recollides en l'Ordre de 30 de novembre de 2000, de la Conselleria de Benestar Social, per la qual es regulen i convoquen ajudes per a entitats de mediació d'adopció internacional dirigides al manteniment de distints programes i serveis per a la promoció de l'adopció, per a l'exercici corresponent al 2001, com que són programes d'adopció, es faran efectives i es justificaran per trimestres anticipats, d'acord amb allò disposat en el títol III d'aquesta ordre.
  
Tercer
  
Els crèdits publicats tenen caràcter de màxims, i no es podrà concedir subvencions una vegada esgotats, circumstància que s'haurà de publicar en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries aquests crèdits es modificaren, la seua modificació haurà de ser publicada mitjançant resolució en el Diari Oficial de la Generalitat Valenciana.
  
València, 23 de febrer de 2001.- El conseller de Benestar Social: Rafael Blasco Castany.